ZAPIS DISFUNKCIONALNIH MISLI
Zapamtite, misli mogu biti 100% točne ili 0% točne ili negdje između toga.
Samo zato što nešto pomislite, ne znači nužno da je to i istina.
Odvojite samo 5–10 minuta za ispunjavanje Zapisa disfunkcionalnih misli. Imajte na umu da se neće sva pitanja odnositi na svaku automatsku misao. Evo što trebate učiniti:
1. Kada primijetite da vam se raspoloženje pogoršava ili se uhvatite da se upuštate u disfunkcionalna ponašanja, zapitajte se: „Što mi upravo sada prolazi kroz glavu?” i što je brže moguće zapišite misao ili mentalnu sliku u stupac Automatska(e) misao(li).
2. Situacija može biti vanjska (nešto što se upravo dogodilo ili nešto što ste upravo učinili) ili unutarnja (intenzivna emocija, bolna senzacija, slika, sanjarenje, flashback ili tijek misli — npr. prilikom razmišljanja o svojoj budućnosti).
3. Zatim ispunite ostatak stupaca. Možete pokušati identificirati kognitivne distorzije s popisa u nastavku. Moguće je da je za jednu misao primjenjivo više distorzija istovremeno. Svakako upotrijebite pitanja pri dnu tablice kako biste sastavili adaptivni odgovor.
4. Pravopis, rukopis i gramatika nisu važni.
5. Vrijedilo je ispuniti ovaj radni list ako vam se raspoloženje popravi za 10% ili više.

	Kognitivne distorzije
	Primjer

	Sve-ili-ništa mišljenje
	Ako nisam skroz uspješan/na, to znači da sam neuspješan/na.

	Katastrofiziranje (proricanje budućnosti)
	Toliko ću se uzrujati, da uopće neću moći funkcionirati.

	Diskvalificiranje ili umanjivanje pozitivnog
	To što sam dobro napravio projekt ne znači da sam kompetentan/na, samo sam imao/la sreće.

	Emocionalno zaključivanje
	Znam da puno toga na poslu odradim kako treba, ali se svejedno osjećam neuspješno.

	Etiketiranje
	Ja sam gubitnik/ca. On/a je loš/a.

	Pretjerano uveličavanje/umanjivanje
	Dobivanje srednjih ocjena dokazuje koliko sam neadekvatan/na. Dobivanje odličnih ocjena ne znači da sam pametan/na.

	Mentalni filter (selektivno procesiranje)
	To što sam dobio/la jednu lošu ocjenu na evaluaciji (koja je sadržavala i nekoliko izvrsnih ocjena), znači da ne znam raditi svoj posao.

	Čitanje misli
	On misli da ja ne znam ništa o ovom projektu.

	Pretjerana generalizacija
	To što mi je bilo neugodno na zadnjem okupljanju, znači da nemam ono što je potrebno za sklapanje prijateljstava.

	Personalizacija
	Majstor nije bio ljubazan prema meni jer sam napravio/la nešto krivo.

	Izjave „trebati“ i „morati“ (imperativi)
	Grozno je to što sam pogriješio/la. Trebam uvijek napraviti najbolje!

	Tunelsko gledanje
	Učiteljica mog sina ništa ne radi kako treba. Stalno kritizira, neosjetljiva je i loša u poučavanju.


Zapis disfunkcionalnih misli – Tablica
	Datum / vrijeme
	Situacija
	Automatska(e) misao(li)
	Emocija(e)
	Adaptivni odgovor
	Ishod

	
	1. Koji je događaj (vanjski ili unutarnji) povezan s neugodnom emocijom? Ili u koje ste se disfunkcionalno ponašanje upravo upustili?


	1. Koja(e) vam je misao(li) i/ili slika(e) prošla kroz glavu (prije, tijekom ili nakon događaja ili disfunkcionalnog ponašanja)?
2. Koliko ste vjerovali u tu misao / te misli? (0%–100%)


	1. Koju ste emociju (tuga/anksioznost/bijes itd.) osjetili (prije, tijekom ili nakon događaja ili disfunkcionalnog ponašanja)?
2. Koliko je intenzivna (0%–100%) bila ta emocija?


	[bookmark: _GoBack]1. (Opcionalno) Koju ste kognitivnu distorziju napravili?
2. Iskoristite dolje navedena pitanja kako biste sastavili odgovor na automatsku(e) misao(li).
3. Koliko sada vjerujete u svaki odgovor? (0%–100%)
	1. Koliko sada vjerujete u svaku automatsku misao?
2. Koju emociju(e) sada osjećate? Koliko je intenzivna (0%–100%) ta emocija?
3. Što bi bilo dobro učiniti?



	
	
	
	
	
	

	Pitanja koja pomažu u sastavljanju alternativnog odgovora:
(1) Koji je dokaz da je automatska misao točna? Da nije točna?
(2) Postoji li alternativno objašnjenje?
(3) Ako se dogodi ono najgore, kako bih se mogao/la nositi s tim? Što je najbolje što se može dogoditi? Što je najvjerojatnije?
(4) Kakav je učinak mog vjerovanja u automatsku misao? Kakav bi mogao biti učinak promjene mog razmišljanja?
(5) Da je ______ [ime konkretne osobe] u ovoj situaciji i da ima ovu misao, što bih mu/joj rekao/la?
(6) Što bi bilo mudro učiniti?




Radni list za testiranje misli, prevedeno iz knjige Beck, J. S. (2021). Cognitive-behavior therapy: basics and beyond (third edition). New York: The Guilford press. 

